Prof.Marston and the Wonder Women (2017) 23.976 fps OCR runtime 01:48:26
การ์ตูนที่เยี่ยมที่สุดในโลก การ์ตูนที่สร้างความเกรียวกราว
เผามันๆ ๆ
สร้างจากเรื่องจริง...
เนชั่นแนลคอมิกส์พับลิเคชั่น นิวยอร์ก 1945
คุณแฟรงก์ กรุณาอย่าลืม ว่าผมสมัครใจมาเอง
เปล่า คุณมาเพราะเจ้านายจะไล่คุณออก
นอกจากฉันจะบอกว่าอย่า
โจเซตต์ แฟรงก์ นายกสมาคมศึกษาเด็กอเมริกา
คุณทราบแล้วว่าเรากำลังพิจารณา การนำเสนอวันเดอร์วูแมนของคุณ
- ซึ่งเป็นประเด็นร้อนในตอนนี้ - คุณจะยกเธอให้คนอื่นรึไง
เธอดังระเบิดเพราะผม ผมสร้างเธอขึ้นมา
ดร. มาร์สตัน การ์ตูนวันเดอร์วูแมนถูกวิจารณ์หนัก
ว่าเน้นนำเสนอการพันธนาการ
โบยตี ทรมาน รักร่วมเพศ และกามวิปริตอื่นๆ
ผลงานของคุณเป็นแบบนั้นจริงใช่ไหม
ผมพอเข้าใจนะ ว่าคนที่เสพงานผมแค่ผิวเผิน
ก็อาจสรุปตื้นๆ แบบนั้นได้
แน่นอน พวกเขาคิดผิด
อธิบายความคิดคุณหน่อยได้ไหม
การ์ตูนที่สร้างความเกรียวกราว
คุณปกติดีรึเปล่า
ปกติคืออะไรล่ะ
วิทยาลัยฮาร์วาร์ด แรดคลิฟฟ์ ปี ค.ศ. 1928
จิตวิทยาเป็นศาสตร์ที่ยังใหม่ ทั้งที่ฮาร์วาร์ด...
และที่สถาบันน้องอย่างแรดคลิฟฟ์ กับสาวเก่งอย่างพวกคุณ...
เราเพิ่งแยกตัวจากภาควิชาปรัชญา...
ออกมาเป็นสาขาวิชา เฉพาะทางของเราเอง
เทอมนี้เราจะศึกษา เรื่องอารมณ์ความรู้สึก...
โดยเฉพาะในแง่ ที่เกี่ยวกับการหลอกลวง
ผมได้สร้างแบบจำลอง อารมณ์ของมนุษย์...
เพื่อเป็นแนวทาง ที่เราจะใช้ตลอดการศึกษา
ดิสก์
ทฤษฎีจตุสัมพันธ์
ผมจะทดสอบทฤษฎีของผมกับพวกคุณ
ขอรับรองว่าผมจะค้นพบแก่นแท้ ของความเป็นมนุษย์
ผมตั้งตารอสำรวจเรื่องนี้ ไปพร้อมๆ กับพวกคุณ
นักศึกษาที่สนใจจะช่วยงานผม...
กับคู่คิดคนสำคัญและภรรยาผม คุณเอลิซาเบธ มาร์สตัน
เชิญลงชื่อไว้ได้เลย ขอบคุณครับ
คณบดีจะเอาใบเสร็จให้ได้อีกแล้ว
เขาน่าจะไปทำงานธนาคารซะ
พวกผู้ชายเฮงซวยพวกนั้น ปฏิเสธฉันอีกแล้ว
ฉันฉลาดกว่า แม่นยำกว่า
ทำงานบรรลุผลมากกว่าพวกที่ เรียกตัวเองว่า "ผู้ชาย" ทุกคนในภาค
พวกเขาจะให้ปริญญาคุณจากแรดคลิฟฟ์
ปริญญานั่นมันเฮงซวย คุณก็รู้
ไม่หรอก ก็เรียนกับอาจารย์คนเดียวกัน มาตรฐานเดียวกัน
ก็นั่นไง เหมือนกันหมด...
แต่ทำไมฉันถึงไม่ได้ ปริญญาเอกจากฮาร์วาร์ด
- เพราะฉันมีจิ๋มเนี่ยนะ - เอลิซาเบธ
แอบซุกเหล้าไว้ไหน
เราจะค้นพบสิ่งที่ยิ่งใหญ่
สิ่งที่ยิ่งใหญ่มากพอ...
ให้พวกเขาต้องยอมรับเรา
คุณฉลาดล้ำเลิศ
ฉันรู้
ฉลาดกว่าผมอีก
ข้อนั้นฉันก็รู้
ที่รัก เรามีเซ็กส์กันในห้องแล็บ เยี่ยงสัตว์ไม่ได้นะ
ทำไมล่ะ
ฉันจะยื่นขอใหม่
คราวนี้ยื่นตรง ถึงคณะกรรมการอำนวยการเลย
เลิกจ้องตาเป็นมันได้มั้ย
เธอสมัครช่วยงานเรา คุณสมบัติเธอเป็นเลิศ
พวกหนุ่มสาวรุมล้อมกันใหญ่
เขาจะทำจริงๆ
ความงามทำให้เธอ ได้เปรียบผู้หญิงคนอื่น
ไม่ใช่ ความงามเนี่ยนะ
ความงามคือคำสาป
เธอรับศึกหนักอยู่นั่นไง เห็นมั้ย
ดูสิ เธอต้องคอยหลบตา
ถ้าสบตาเขานานเกินไป...
เขาจะหลงคิดว่าเธอมีใจให้...
แล้วพอเธอยืนกราน ปฏิเสธไมตรีของเขา...
เขาก็จะคิดว่าเธอร่าน
ส่วนสาวผมทองข้างๆ ก็ปลื้มหนุ่มคนนี้
สาวผมทองเกลียดเธอเข้าไส้...
จนแทบทนนั่งอยู่ไม่ไหว
แต่ทั้งคู่ก็ต้อง...
นั่งอยู่ตรงนั้น ต้องยิ้ม ต้องปั้นสีหน้า...
เพราะนั่นคือชีวิตที่พวกเธอเลือก
แล้วคุณเลือกอะไรล่ะ
ฉันเลือกคุณ
ผมอยากศึกษาเธอ
เธอจะหักอกคุณ...
ปล่อยให้คุณนอนถูกชำแหละ จมกองน้ำกามและน้ำดี
- ขอร้องเถอะ อติพจน์มาเต็ม - โทษเธอไม่ได้ด้วย
เธอแค่เอาตัวรอด ไม่ต่างจากสัตว์ป่า
พวกมันมีขนหนา และเขี้ยวเล็บไว้เพื่ออยู่รอด
- งั้นก็เอาสิ - คุณไม่หึงเหรอ
ไม่หรอก ฉันไม่หึงหวงใคร
ฉันฝืนธรรมชาติได้ที่ไหนล่ะ
ฉันเป็นเมีย ไม่ใช่ผู้คุมขังคุณ
มันคือเครื่องจับเท็จ
ถ้าเราพัฒนาสำเร็จนะ
ตอนนี้มันยังเป็นแค่เศษเหล็ก
ฉันชื่อ โอลีฟ เบิร์น ผู้ช่วยอาจารย์คนใหม่ค่ะ
รู้แล้ว
ทำไมมันยังใช้ไม่ได้ล่ะคะ
ยังไม่รู้จะตรวจวัดอะไร เราต้องมีหน่วยวิเคราะห์ทางจิตวิทยา
ฉันควรเรียกคุณว่า ศาสตราจารย์มาร์สตันด้วยมั้ยคะ
ควรนะ ถ้าฮาร์วาร์ด ให้ปริญญาเอกฉันซะที
- อะไรนะคะ - หน้าที่ของเธอคือช่วย...
ฉันกับสามีทำวิจัย
เราเก็บบันทึกข้อมูล ไว้ในตู้ติดกำแพงนั่น
ช่วยทำความคุ้นเคยกับ บันทึกการวิจัยใหม่ๆ ด้วยล่ะ
- สงสัยอะไรมั้ย - เยอะเลยค่ะ แต่ฉันว่าฉันไหว
แล้วถ้าเธอมีเซ็กส์กับผัวฉัน ฉันฆ่าเธอแน่
อะไรนะคะ
นี่ ฉันสงสารเธอนะ
ฉันพูดจริงๆ โทษเธอไม่ได้
ที่เกิดมาสวย...
ที่จริงมันเป็นข้อด้อย เหมือนมีสามขาน่ะ
- คุณนายมาร์สตัน... - อย่าร้อนตัวไปเลย
ฉันแค่ขอกันดีๆ ว่าอย่ามีเซ็กส์กับผัวฉัน
ทำได้มั้ยล่ะ
ได้ค่ะ
ขอบใจ
แล้วถ้าเธอไม่รังเกียจ ศาสตราจารย์มาร์สตันกับฉัน...
- ชอบดื่มกาแฟตอนบ่าย - ได้ค่ะ
การควบคุม
สตรีผู้สง่างาม...
ผู้เลิศล้ำในเหล่าพรหมจาริณี แห่งภูเขาโอลิมปัส
ข้าขอมอบสิ่งนี้...
แก่ไดแอนา เทพีแห่งการล่าสัตว์และความพิสุทธิ์
ข้าเตรียมสวนแห่งนี้ไว้ ให้แก่เทพธิดาผู้งดงาม
ทุ่งหญ้าที่คนเลี้ยงแกะ ไม่เคยพาแกะมากินหญ้า...
ขอโทษที่มากวนค่ะ ฉันคือโอลีฟ เบิร์น ผู้ช่วยอาจารย์คนใหม่
สวัสดีครับ
คุณนายมาร์สตันบอกว่า คุณชอบดื่มกาแฟตอนบ่าย
ดีเลย คุณเจอภรรยาผมแล้ว
- ค่ะ - เชิญนั่งก่อน
- อย่าเลยค่ะ ฉันต้องกลับไป... - นั่งก่อนเถอะน่ะ
ผมดีใจที่คุณมาช่วยงานเรา
เป็นอะไรรึเปล่า
เปล่าค่ะ
เล่าเรื่องตัวคุณหน่อยสิ
ไม่ค่อยมีเรื่องน่าสนใจหรอกค่ะ
คุณหมั้นแล้ว
ใช่ค่ะ
ทำไมถึงสนใจด้านจิตวิทยาล่ะ
ไม่ทราบสิคะ คือฉัน...
พวกผู้หญิงในสมาคมนักศึกษาเดียวกัน
บอกว่าการบรรยายของคุณ น่าสนใจ แล้วมันก็...
- ก็อะไร - ตรงกับเวลาที่ฉันว่างพอดี
ฉันว่าจิตใจมนุษย์เป็นเรื่องน่าหลงใหล...
ขอโทษนะคะ ฉันว่ามันไม่ใช่ความคิดที่ดีเลย
- ทำไมล่ะ - ทำไมเธอ...
ต้องพูดจาแย่ๆ แบบนั้นด้วย
ขอตัวนะคะ
ไหนคุณบอกว่าไม่หึงหวง
แต่ฉันหวงเพื่อนร่วมงาน และงานที่เราทำอยู่...
มันสำคัญเกินจะปล่อยให้คุณ ไปติดเด็กนักศึกษา
- ก็คุณบอกเองว่าไม่เป็นไร - ฉันเปลี่ยนใจแล้ว
ถ้าอยากเข้าใจจิตใจผู้หญิงนัก...
- ก็เริ่มจากเรื่องนี้ละกัน - คุณทำเธอร้องไห้นะ เอลิซาเบธ
ที่ฉันบอกว่าอย่ามีเซ็กส์กับผัวฉันน่ะ
ฉันขอโทษ ฉันไม่ได้ตั้งใจดูหมิ่นเธอ
- ฉันยังไม่ทันทำอะไรเลย - ฉันก็รู้แหละ
ฉันไม่รู้ทำไมผู้หญิงกับผู้ชายถึงต้อง...
ฉันถึงอยากช่วยงานพวกคุณทั้งคู่
เผื่อจะได้รู้คำตอบ
ฉันยังไม่ทันทำอะไร แต่ก็ไม่มีใครรับรู้รับฟังฉัน
มีแต่คำพูดกล่าวหาว่าร้าย
ขอโทษที ฉันไม่ได้ตั้งใจให้เธอรู้สึกแย่
ฉันอยากเรียนรู้
ฉันชื่นชมคุณ ฉัน...
ฉันอ่านงานคุณเรื่องความเชื่อมโยง ของสีสันกับภาวะทางอารมณ์
เธออ่านงานฉัน
พวกเขาผิดมหันต์ที่ไม่ให้ปริญญาคุณ
นี่ อย่าประจบฉันหน่อยเลย
ฉันเปล่านะ อะไรของคุณเนี่ย
เธอขี้ระแวง แถมชอบบังคับ ผมบอกเลย
พอหาวิสกี้มาผสมหน่อยได้มั้ย
มันผิดกฎหมาย
ตามมา
ไปไหน
เธอจะเข้าใจชีวิตได้ยังไง ถ้าไม่ยอมใช้ชีวิต
ไม่ใช่เลย ฉันไม่เห็นด้วยกับคุณ
- แปลกใจจังเลย - ซิกมันด์ ฟรอยด์น่ะเพ้อเจ้อ
ฉันจะอยากมีจู๋ไปเพื่ออะไร
คงเหนื่อยน่าดู ที่ต้องให้อวัยวะส่วนเดียว
มาชี้ทางชีวิต โอลีฟ เธออยากมีจู๋มั้ย
- ไม่อยาก - เธอรู้สึกอิจฉาในองคชาตมั้ย
ฉันไม่เข้าใจคำถาม ขอโทษนะคะ
เลิกขอโทษซะที
รู้มั้ยว่าเธอขอโทษกี่ครั้งต่อนาที
ขอโทษค่ะ
เอลิซาเบธจ๊ะ อิจฉาองคชาตเป็นคำเปรียบเปรย
หมายถึงผู้หญิง ที่อิจฉาสถานะของผู้ชายในสังคม
การควบคุม ความสามารถที่จะเสพสม ไม่เพียงแต่กับผู้หญิง แต่...
- ชีวิตด้วย - เสพสมกับชีวิต
- ใช่ - น่าสนใจตายเลย
คุณน่าจะลองอ่าน
- คิดเหรอว่า... - งั้นฉันอาจจะอิจฉา
ฉันอิจฉาสถานะของผู้ชาย ร่างกายที่แข็งแรง สิทธิทางกฎหมาย
ป้าฉันบอกว่า "ผู้หญิงต้องไม่ให้ใครบอก ว่าจะใช้เสรีภาพอย่างไร
แต่ต้องค้นหามันด้วยตัวเอง"
ป้าคุณพูดตามมาร์กาเร็ต แซงเกอร์น่ะ
ป้าฉันคือมาร์กาเร็ต แซงเกอร์
- มาร์กาเร็ต แซงเกอร์ผู้โด่งดังเหรอ - ฉันไม่ค่อยสนิทกับท่านหรอก
แม่ฉันกับป้าไม่ค่อยลงรอยกัน
พูดเป็นเล่น
แม่ของคุณคือ เอเธล เบิร์นเหรอ
เราร่วมต่อสู้เรียกร้อง สิทธิเลือกตั้งของผู้หญิง
ตอนเธออดอาหารเรียกร้อง สิทธิคุมกำเนิด เราก็ร่วมชุมนุมสนับสนุน
แม่ไม่ได้เลี้ยงฉันมา
ท่านทิ้งไป ฉันต้องไปอยู่โรงเรียนคอนแวนต์
- ทอดทิ้งลูกเนี่ยนะ - พ่อฉันเป็นขี้เมา...
ไม่ยอมหย่ากับแม่ แม่ต้องหาเลี้ยงตัวเอง...
และยังต้องต่อสู้เรียกร้อง
สรุปว่าเธอเป็นเลือดเนื้อเชื้อไข...
ของสองผู้สนับสนุนสิทธิสตรี สุดโต่งบันลือโลก...
แต่เธอกลับถูกพวกแม่ชีเลี้ยงมา
- ค่ะ - ฉันนึกว่าเธอเป็นแค่...
อะไรเหรอ
ไม่รู้เหมือนกัน แบบอื่นน่ะ
ตกลงคุณเอาด้วยรึเปล่า
จะร่วมงานกับเรามั้ย
- ค่ะ - เยี่ยม แจ๋วเลย
การควบคุม การชักจูง การยอมตาม...
และการจำนน
ความสัมพันธ์ของมนุษย์ทุกแบบ คือปฏิสัมพันธ์...
ของประเภทอารมณ์เหล่านี้
คนเราจะสุขที่สุดเมื่อเรายอมตาม อำนาจที่เปี่ยมเสน่หา
สำคัญคือเราต้องยินยอม คล้อยตามอำนาจนั้น...
ด้วยตัวของเราเอง
ปัญหาจะเกิด เมื่อถูกบังคับให้ทำ...
สิ่งที่ไม่อยากทำ ซึ่งถือว่าเป็นการจำนน
คนที่ยอมจำนน โดยไม่ได้คล้อยตาม...
จะทุกข์ใจและอัดอั้น...
จนอาจรู้สึกขุ่นเคือง
หนักข้อเข้า...
อาจก่ออาชญากรรม สงคราม ลัทธิฟาสซิสม์
จะเลี่ยงการยอมจำนนได้ยังไงคะ ดูเหมือน...
- มันก็น่าจะมีในแทบทุกสถานการณ์ - การชักจูงไง
มันคือการจูงใจคน ให้เชื่อตามความคิดเรา...
ครอบงำพวกเขา...
ให้ต้องการในสิ่งที่เราต้องการ
จนพวกเขาอยากจะสนองให้เราเอง...
นี่แหละ สาวๆ คือกุญแจชีวิต ความรัก ความสุข...
และความสงบ
ผู้หญิงชักจูงใจเก่งกว่าผู้ชาย
เป็นอะไรรึเปล่าคะ ดร. มาร์สตัน
ผมไม่เป็นไร ขอบคุณครับ
แล้วคุณคิดค้นทฤษฎีจตุสัมพันธ์ได้ยังไง
ผมลองสังเกตดูชีวิตนักศึกษา
การหาคู่ อะไรทำนองนั้น
- ฉันยอมร่วมมือได้ยังไงเนี่ย - เพื่อเก็บข้อมูลน่ะ
คุณไม่มีสิทธิ์มาที่นี่
- เดี๋ยวโดนไล่ตะเพิดออกไปหรอก - พวกนั้นแต่งตัวเหมือนเด็กอ่อน
- ไม่เป็นไรหรอกน่า - พวกเธอแต่งตัวเป็นเด็กอ่อน
แล้วต้องนุ่งผ้าอ้อมด้วยมั้ย
- พอเลย - ให้เราอยู่นี่หรือไปตรงนู้น
อยู่ตรงนี้เลยค่ะ
- รอตรงนี้แหละ - ได้ๆ เราจะอยู่ตรงนี้
ขอต้อนรับว่าที่น้องใหม่...
สู่ปาร์ตี้เด็กน้อยประจำปีของเอโอพาย
บัดนี้ให้จับคู่กับพี่เลี้ยง
พี่รับน้องโอลีฟ
ไม่มีอะไร
ฉันไม่เข้าใจเลย
สนุกๆ น่ะ
- มีปัญหาเหรอ น้องใหม่ซาร่า - เปล่าค่ะ
ห้ามพูดถ้าเราไม่ได้ถาม
- ฉันทราบค่ะ - พี่รับน้องโอลีฟ
จงลงโทษตามหน้าที่
น้องใหม่ซาร่า คุกเข่า
เร็วเข้า
แรงๆ
เธอเป็นเด็กน้อยที่ต้องถูกทำโทษ
ยี่สิบที
พอแล้ว
หยุดได้
ขอบคุณนะ พี่รับน้องโอลีฟ
- ฉันไม่อยากพูดถึงมัน - ทำแล้วรู้สึกยังไงล่ะ
เธอไม่อยากพูดถึงน่ะ บิล จะเซ้าซี้ทำไม
- เธอไม่กล้าน่ะสิ ไม่เห็นเหรอ - ก็ได้
คุณน่ะ รู้สึกยังไง
- ผมเป็นคนถามนะ - ทำไมกันล่ะ
เอาเลย ถามเขาสิ
คุณเห็นแล้วรู้สึกยังไง
เห็นอะไรเหรอ
เห็นฉันตีก้นผู้หญิงคนนั้น
ตื่นเต้น...
ขยะแขยง...
กระวนกระวาย...
วาบหวาม
แต่ผมเป็นแค่ผู้ดู ผมรู้สึกยังไงไม่สำคัญ
คุณได้ลงมือทำ ความรู้สึกของคุณถึงควรคู่การบันทึก
คุณทำแล้วรู้สึกยังไง
- รู้สึกแย่ - ยังไงอีก
ละอาย
- ยังไงอีก - หมดแล้ว แค่นั้นแหละ
เธอไม่บอกความจริงหรอก บิล เธอสั่นไปหมดแล้วเนี่ย
ทำไมกันนักล่ะ นี่คือสาระสำคัญของเรื่องที่เราศึกษา
สิ่งที่คุณอยากรู้มันวิปริตน่ะสิ บิล
คุณมีเซ็กส์กับเธอจริงๆ ไม่ได้ เลยจะเค้นให้เธอยอมรับว่าอะไร
ว่าเธอเกิดความปรารถนา เกิดอารมณ์งั้นเหรอ
ก็ใช่น่ะสิ
อย่าพูดเหมือนฉันเป็นตัวทดลอง ฉันอยู่ตรงนี้
ก็อยู่ตรงนี้สิ คุณไม่ได้อยู่สำนักแม่ชีแล้วนะ
อย่าปกป้องเธอ เหมือนเด็กไร้เดียงสานักเลย
ฉันว่าคนเราไม่ควรพูดทุกเรื่องที่คิด
บิล...
เวลาเธอโกหก
เธอจะพูดเสียงสั่น
ไหนดูซิ
มือเธอชุ่มเหงื่อ
กระแสไฟฟ้าบนร่างกาย ยังวัดได้ไม่แน่นอน
บิล เธอหายใจถี่ขึ้น
- เบนุซซีลองวิธีนั้นจนหมดเปลือกแล้ว - หัวใจเธอเต้นเร็วขึ้น
- ความดันโลหิตค่าบนสูงขึ้น - ความดันโลหิตค่าบน
- ซึ่งเราวัดได้ - โคตรจะวัดได้
เราวัดค่ามันได้ พระเจ้า
- น่าจะคิดได้เร็วกว่านี้ - สุดยอด เราทำสำเร็จ
หลักการของเครื่องจับเท็จ คือเรื่องพื้นๆ แค่นั้นเอง
ไม่ว่าคุณจะพูดหรือคิดอะไร
ร่างกายจะทรยศเราเสมอ
หัวใจจะสูบฉีดความจริงออกมา
คุณสองคนเจอกันได้ยังไง
ผมอยู่สมาคมเอสเออี โอลีฟอยู่เอโอพาย
แล้วหนุ่มๆ ก็หมายตาเธอทั้งนั้น แต่ผมถามแมรี่
แมรี่ ประธานกิจกรรมของเอโอพายน่ะ
จนรู้ว่าโอลีฟชอบดอกบีโกเนีย
ผมเลยส่งให้เธอวันละช่อ...
จนเธอตกลงยอมไปเดินเล่นกับผม
เก่งเนอะ
โอลีฟบอกว่า คุณเป็นสายลับช่วงมหาสงคราม
อยู่หน่วยโอเอสเอสสองสามปี
บำบัดจิตพวกทหาร
- เขาเป็นวีรบุรุษ - สงครามนั่นไม่ใช่วีรกรรมยิ่งใหญ่
คนพวกนั้นพบเจอเรื่องวิปริตผิดมนุษย์
- ขอโทษค่ะ ฉันไม่ได้ตั้งใจ... - ไม่เป็นไร
เราจะแก้ปัญหานี้
หนทางสู่สันติภาพไม่อาจได้มา ด้วยการเงินหรือการเมือง...
แต่ต้องแก้ที่จิตใจผู้คน
แค่ศึกษาความคิดของผู้คน ยับยั้งสงครามไม่ได้หรอก
จริงของคุณ
จิตใจมนุษย์เพศผู้น่ะคับแคบเกิน
เราถึงต้องการผู้หญิงไง
ไปกันเถอะ
เผื่อพวกเขาจะให้เรานั่งไปด้วย
เอาก็เอา
- เป็นไงบ้าง - คุณล่ะ บิล
ฉันยังไม่ได้บอกแบรนต์เลย...
ฉันอยากสมัครเข้าวารสารศาสตร์ ที่มหาวิทยาลัยโคลัมเบีย
จริงเหรอ
เธอต้องเป็นสุดยอดนักข่าวแน่
ฉันเขียนจดหมายแนะนำให้ก็ได้
ขอบคุณค่ะ
บิลกับฉันเรียนปริญญาโท นิติศาสตร์ที่นั่น
- คุณรู้จักกันที่นั่นเหรอ - เปล่า
เราโตมาด้วยกัน
ฉันรู้จักเขามาทั้งชีวิต
จริงๆ ฉันมาที่นี่...
ตอนฉันได้ห้าขวบ พ่อแม่พาฉันย้ายมาจากไอล์ออฟแมน
เกาะเล็กๆ ระหว่างอังกฤษกับไอร์แลนด์น่ะ
คุณคบกันมานานแล้วเหรอ
ก็คบๆ เลิกๆ
แล้วแต่งงานกันเมื่อไหร่คะ
เขามาเยี่ยมฉันที่เมานต์โฮลโย้ก แล้ว...
เราเถียงกันไม่หยุดเรื่อง การวัดเวลาตอบสนองของ คาร์ล ยุง...
แล้วเขาก็ขอแต่งงาน
ฉันปฏิเสธเขา
- เมื่อไหร่คุณถึงตอบตกลงคะ - เขาตื๊อไม่เลิก
จนฉันยอมตกลง เราถึงได้แต่งกัน
คุณรักเขารึเปล่า
รักสิ
รักมาก
แล้วทำไมถึงลังเลล่ะ
ฉันกลัวจะโดนเขากลบรัศมีไปตลอด
งั้นทำไมถึงตกลง
เขายอมรับนับถือฉัน...
และเขาก็รักฉัน...
อยู่กับเขาไม่เคยน่าเบื่อ
ฉันคงหาใครครบตามนี้ไม่ได้แล้ว
ฉันเห็นตัวคุณในทุกอย่างที่คุณทำ
คุณสุดยอดมากเลย
แจ่มใช่มั้ยล่ะ
ศาสตราจารย์มาร์สตัน พร้อมมั้ยคะ
- ผมพร้อมครับ คุณนายมาร์สตัน - คุณเบิร์น พร้อมมั้ยคะ
- พร้อมแล้วค่ะ คุณนายมาร์สตัน - งั้นก็ เอาล่ะ
นี่คือการประเดิมใช้...
เครื่องจับเท็จรุ่นปรับปรุงใหม่
เยี่ยม
คุณชื่อ...
วิลเลียม โมลตัน มาร์สตัน ใช่มั้ย
ใช่
จริง คุณใช้ชีวิตอยู่ที่ไหน
ลุยเซียนา
จริง ซึ่งผิด
ประธานาธิบดีสหรัฐคือใคร
เบบ รูธ
จริง ซึ่งผิด
- เครื่องนี่ใช้ไม่ได้ - เพิ่งเริ่มเอง
เบบ รูธ ไม่ใช่ประธานาธิบดี เครื่องนี่ใช้ไม่ได้
ต่อสายเครื่องวัดความดันโลหิตดีรึยัง
ฉันต่อดีแล้วน่า
ดูตรงนี้สิ ขั้วต่อมันหลวม
พอทีเถอะ
อาจต้องโกหกเรื่องสำคัญกว่านั้น
อะไรนะ
ศาสตราจารย์มาร์สตันไม่ได้ใส่ใจ...
ว่าอยู่บอสตันหรือลุยเซียนา
ความดันโลหิตของเขาถึงไม่พุ่งสูงขึ้น
จริงด้วย
เอาเลย
คุณรักเมียคุณรึเปล่า
อะไรนะ
คุณรักเมียรึเปล่า
รักสิ
จริง
คุณพบกับ โอลีฟ เบิร์น ครั้งแรกเมื่อไหร่
เธออาสาเป็นผู้ช่วยวิจัย เมื่อสามเดือนก่อน
จริง
คุณรัก โอลีฟ เบิร์น ใช่มั้ย
เปล่า
เครื่องนี้ใช้ได้จริงๆ ด้วย
ฉันไม่ได้รักเขา
- เธอรักเขาชัดๆ - เปล่า
ฉันไม่ได้โง่นะ โอลีฟ
ฉันเป็นอะไรหลายอย่าง แต่ไม่ใช่คนโง่
- ฉันรู้ คุณฉลาดจะตาย - พอที มันจบแล้ว
- อะไรก็ตามระหว่างเรา มันจบแล้ว - ฉันรักคุณ
ไปให้พ้นเลย
ฉัน... ฉันขอโทษ
เก็บข้าวของ ฉันอยากให้เธอไปจากที่นี่เดี๋ยวนี้
เครื่องจับเท็จ...
ที่แท้ภรรยาคุณเป็นคนคิด ใช่ไหม
- แค่เรื่องความดันโลหิตค่าบน - ซึ่งเป็นส่วนสำคัญ
- เอลิซาเบธ - เธอไปแล้ว
- ผมขอโทษที่... - ฉันไม่อยากคุยเรื่องนี้
ฉันเคยเจอเธอเมื่อหลายปีก่อน ตอนเธอเป็นเสมียนกฎหมาย
เธอเป็นคนน่าสนใจ
ใช่ครับ
คุณเอาความคิดเรื่องเครื่องจับเท็จ มาใช้ในการ์ตูนวันเดอร์วูแมน...
บ่วงแห่งความสัตย์จริงของเธอ ใช้บังคับผู้ร้ายให้พูดความจริง
ถูกต้องครับ
ทำไมวันเดอร์วูแมน ต้องเป็นชาวแอมะซอน
ในเทพปกรณัมกรีก แอมะซอนคือเผ่าสตรีเก่งกล้า
- อยู่โดยไม่มีผู้ชาย - ไม่มีผู้ชาย
ผมอยากให้เด็กสาวยุคนี้รู้ว่า...
พวกเธอมีพลังที่จะลิขิตชีวิตตัวเองได้
อยากเป็นประธานาธิบดีสหรัฐก็ยังได้
วันเดอร์วูแมนมีวลีเด็ดว่า "ให้ตายเถอะ แซฟโฟ"
แซฟโฟคือกวีเลื่องชื่อยุคกรีกโบราณ
ผู้ขึ้นชื่อว่าเป็นหญิงรักหญิง
ผมเชื่อว่าอารมณ์เสน่หาระหว่างผู้หญิง เป็นเรื่องธรรมชาติ
ดร. มาร์สตัน หญิงรักหญิงเป็นอาการป่วยจิต
คุณเป็นถึงดร. ด้านจิตวิทยา...
การที่คุณส่งเสริม พฤติกรรมวิปริตเยี่ยงนี้...
ในหนังสือการ์ตูนของคุณ มันไม่ถูกต้อง
ขอพักก่อนได้มั้ยครับ
ผมอยากยืดแข้งยืดขา
- ทำอะไรของคุณเนี่ย - ผู้หญิงคนนี้จ้องเล่นงาน...
การ์ตูนวันเดอร์วูแมนอยู่แล้ว ตั้งแต่ต้น
เธอเป็นประธาน สมาคมศึกษาเด็กแห่งชาติ
พ่อแม่ทุกบ้านในอเมริกาฟังคำพูดเธอ
ผมบอกแล้วว่าให้เพลาๆ หน่อย
พวกนักการเมืองก็จับตาดูอยู่
ถ้าวุฒิสภาตั้งกรรมการสอบสวน
รู้ใช่มั้ยว่าเราจะโดนอะไร
เออออตามพวกเขาไปซะ
- ถ้าไม่ล่ะ - ผมก็ปกป้องคุณ...
หรือวันเดอร์วูแมนไม่ได้แล้ว
คุณดูเศร้าๆ ตั้งแต่เธอไม่อยู่
ฉันไม่ได้เศร้า
ฉันอาจจะรักเธอเหมือนกัน
หรือฉันอาจต้องการเธอ เพราะคุณต้องการ
คุณหลงเสน่ห์เธอตรงไหนเหรอ
เธอสวย...
ไร้มารยา ใจดี ใสซื่อ
ส่วนคุณก็เฉลียวฉลาด...
ร้ายกาจ เฮฮา...
เป็นนางตัวแสบขนานแท้
สองคนรวมกัน เป็นผู้หญิงที่สมบูรณ์แบบ
เรารักคนสองคน พร้อมกันได้จริงๆ เหรอ
สิ่งที่เราหวังมันเป็นไปไม่ได้
- ทำไมล่ะ - ก็...
คนทั้งโลกไม่ยอมแน่
คนทั้งโลกห้ามเราไม่ได้
การชักจูง
คุณเบิร์น ช่วยอยู่ต่อก่อนสิ
เราขอให้เธออยู่ต่อ เพราะว่าเรา...
เราเจอสถานการณ์ที่ฉันก็ไม่ค่อยเข้าใจ...
แต่มันเกิดขึ้นกับเรา...
และฉันรู้สึกว่าฉันทำตัว ไม่สมกับเป็นนักจิตวิทยาเลย...
ฉันหลบเลี่ยงอารมณ์หวั่นไหว...
แทนที่จะเผชิญกับมัน ก็นี่แหละ
เราน่าจะลองเผชิญกับ อารมณ์ความรู้สึกเหล่านั้นด้วยกันได้
ไปตายซะ
สรุปคือฉันพร้อมจะมีเซ็กส์กับเธอ...
- ถ้าเธอต้องการ สามีฉันก็เหมือนกัน - ฉันหมั้นแล้ว
คุณรักแบรนต์เหรอ
เราคิดถึงเธอนะ โอลีฟ
- เราขอแก้ตัวใหม่ - ป้าคุณก็คงเห็นดีด้วย
เพราะเธอเชื่อในรักเสรี
ให้ตายสิ งั้น...
ถ้าเธอ... รักนายแบรนต์นั่น...
เราก็ยินดีด้วย
งั้นเราไม่ต้องมีเซ็กส์กัน
แค่เป็นเพื่อนกันก็พอ มาเป็นเพื่อนกันเถอะ
ใช่ โอ้ ใช่ๆ
"โอลีฟ เบิร์น เป็นนักศึกษาที่โดดเด่น หัวไว ใฝ่เรียนรู้
เธอมีจรรยาบรรณในการทำงานสูง เฉลียวฉลาด...
ยึดมั่นความผิดชอบชั่วดี...
และมีใจเที่ยงธรรมโดยแท้"
เรียบร้อย
ขอบคุณค่ะ
เรื่องเล็ก
ผมกำลังเขียนหนังสือชื่อ อารมณ์ของคนปกติ
ฉันว่าคุณดูไม่เหมือนคนปกติเลย
เอาอะไรมาวัด
สมาคมนักศึกษาของฉันชอบเล่นเกม ทายความปรารถนาของคนอื่น
- เล่นกันมั้ย - เอาสิ
ฉันปรารถนาอะไร
ฉันว่าคุณอยากมีชีวิตที่แหวกขนบ
ตาคุณแล้วแบรนต์ คุณว่าโอลีฟปรารถนาอะไร
ผมว่าเธออยากได้การยอมรับจากคุณ
คุณหวังอะไรจากโอลีฟ
- ผมไม่เข้าใจคำถาม - ผมไม่ได้ถามคุณ
ดูก็รู้ว่าคุณหวังอะไร
คุณหวังอะไรจากโอลีฟ
ฉันไม่เข้าใจคำถาม
ผมไม่ได้โง่นะ
คุณมอมเมาเธอด้วยความคิดวิปริต
โอลีฟมีจิตใจใสซื่อ คุณพยายามล่อลวงให้หลงผิด
เราล่อลวงคนที่มีหัวคิดไม่ได้หรอก
- คนเขลาต่างหากที่หลงผิด - อย่ามาสั่งสอนผม ศาสตราจารย์
- ผมไม่ใช่ลูกศิษย์คุณ - บิล แบรนต์ ไม่เอาน่า
ผมเปิดใจดู ว่าคุณเห็นพวกเขามีอะไรดี แต่ผมไม่เห็นเลย
- พวกเขาเป็นเพื่อนฉัน - พวกสวะชัดๆ
เห็นๆ กันอยู่
โอลีฟไม่ใช่เด็กๆ แล้ว คุณควบคุมเธอไม่ได้
ไม่ใช่จับสวมแหวนแล้วกักขังเธอไว้
ให้เป็นช้างเท้าหลังอย่างเดียว
ผมรักเธอ
ผมจะไม่ยอมให้ใครแย่งเธอไป
แบรนต์ ไม่เอาน่า
โอลีฟจะแต่งงานกับผม ในฐานะว่าที่สามี...
ผมขอให้พวกคุณ ข้องเกี่ยวกับเธอ
- ในห้องเรียนเท่านั้น - เธอต้องการแบบนั้นเหรอ
- ไปกันเถอะ - ขอโทษนะคะ
เธอมาทำอะไรที่นี่
ฉันก็ไม่รู้
คุณชื่ออะไร
โอลีฟ เบิร์น
- ถูกต้อง คุณอายุเท่าไหร่ - ยี่สิบสอง
จริง
คุณมาที่นี่ทำไม
ฉันไม่รู้
จริง
คุณต้องการอะไร
ฉันไม่รู้
คุณโกหก
คุณรักแบรนต์รึเปล่า
รัก
คุณโกหก
คุณรักผมใช่มั้ย
เปล่า
คุณรักเอลิซาเบธใช่มั้ย
เปล่า
คุณอยากมีเซ็กส์กับผมรึเปล่า
เปล่านะ
คุณอยากมีเซ็กส์กับเอลิซาเบธรึเปล่า
เปล่า
ว่าไง
- อะไรเหรอ - คุณคิดยังไงล่ะ
ปลื้มมั้ง
ให้ตายเถอะเอลิซาเบธ คุณต้องการอะไร
คนเราต้องการอะไรๆ ใช่ว่ามันจะเป็นจริงได้
โอลีฟ
โอลีฟ เดี๋ยว
ฉันยอมมาทำแบบนี้ได้ยังไงกัน
ฉันเกลียดคุณ
ฉันเกลียดคุณสุดหัวใจ
ผู้นำด้วยความรัก
หากธรรมชาติของผู้ชาย คือความรุนแรงและอนาธิปไตย
ส่วนธรรมชาติของผู้หญิง คือความรักและเอาใจใส่
งั้นให้ผู้หญิงปกครองโลก จะไม่ดีกว่าเหรอ
น่าจะเข้าท่ากว่าไม่ใช่เหรอ
แต่รู้ไว้เถอะสาวๆ
ผู้ชายเราไม่ยอมเสียอำนาจไปง่ายๆ แน่
ทำไมรีบมาจังล่ะ
เป็นอะไรเหรอ
เขารู้กันหมดแล้ว โอลีฟ
คุณไม่พยายามเก็บอาการเลยด้วยซ้ำ
- คุณพูดเรื่อง... - พอเถอะ
ผมก็อยากขอให้คุณ เลิกยุ่งกับพวกเขา
แต่ผมรู้ว่าคุณไม่เลิกหรอก
เราโดนไล่ออก
ฉันอยากอยู่กับพวกคุณทั้งสองคน
- นั่นสิ - นี่พวกคุณเป็นบ้ากันรึไง
เข้าใจบ้างมั้ยเนี่ย เราสามคนจบเห่แน่
เธอจะไม่ได้แต่งงาน
คุณสอนหนังสือไม่ได้ ฉันก็ทำอะไรไม่ได้เลย
รู้บ้างมั้ยว่าโลกนี้มันเป็นยังไง
- ก็เรารักกัน - เรารักกันไม่ได้
- มันผิดขนบก็จริง... - มันบ้าที่สุด
มันเพ้อฝัน และเราต้องอยู่กับความเป็นจริง
ในโลกใบนี้และชีวิตนี้ ความรักน่ะ...
- ไม่สำคัญหรอก - ฉันไม่เชื่อ
งั้นเธอก็โง่ชัดๆ
โง่เง่า โลกสวยสมองกลวง
ฉันท้อง
ดร. มาร์สตัน
- อะไรนะครับ - คุณบอกว่าวันเดอร์วูแมน...
ออกจากเกาะพาราไดส์ มายังโลกของผู้คน
คุณใช้คำว่าโลกของผู้คน
ครับ
เงินเราไม่พอจ่ายค่าไฟด้วยซ้ำ
เดี๋ยวยังมีเงินส่วนแบ่ง จากยอดขายหนังสือผม
ทั้งห้าเล่มนั่นน่ะเหรอ
เสียใจนะที่รัก ไม่มีใครสนใจทฤษฎีจตุสัมพันธ์หรอก
เธอล่ะ มาอยู่กับเราก็น่าจะช่วยกันบ้าง
- เธอท้องอยู่ - เห็นแล้วน่า
- ก็คุณบอกให้ฉันมาอยู่ได้ - ฉันจำใจหรอก
- งั้นฉันไปก็ได้ - อย่า
ป้าเฟมินิสต์คนดังของเธอล่ะ รวยจะตาย
ท่านกลัวว่าถ้ายุ่งเกี่ยวกับเรา...
จะส่งผลเสียถึงการต่อสู้เรียกร้อง
นังตัวแสบ
ฉันอ่านข่าว พวกคีลเลอร์ได้เงินมหาศาล
จากเครื่องจับเท็จที่คุณคิดค้น
เราน่าจะทำได้บ้าง
ความคิดบรรเจิด ถ้าบิลจดสิทธิบัตรไว้ก็ดีสิเนอะ
วิทยาศาสตร์มีไว้เพื่อสาธารณประโยชน์
ผมเผยแพร่ไปก็ถูกแล้ว
- สาธารณประโยชน์ไม่ทำให้ลูกคุณอิ่ม - มันก็ลูกคุณด้วย
- คุณก็ต้องรับผิดชอบถ้าคุณ... - ถ้าฉันมีกระจู๋
คุณก็เข้าใจที่ผมพูด
โอลีฟ
การจำนน
- คุณพิมพ์ได้กี่คำต่อนาที - เจ็ดสิบห้าค่ะ
- พิมพ์ตามบอกได้มั้ย - ฉันฝึกได้ค่ะ
เรื่องของเรื่องคือมันมีข่าวลือ...
ที่ทำให้ผมเสียชื่อเสียงน่ะ
ว่ากันว่าคุณทำเรื่องไม่เหมาะสม สมัยอยู่แรดคลิฟฟ์
คุณจบกฎหมายจากมหาวิทยาลัยบอสตัน
ปริญญาโทจิตวิทยาจากแรดคลิฟฟ์
ฮาร์วาร์ด
- พวกคุณยังอยู่ด้วยกันเหรอ - มันจะไม่เป็นปัญหาใช่มั้ย
เรื่องส่วนตัวของผมไม่น่าจะหนักหัวใคร
เริ่มต้นใหม่ได้แล้ว บิล
คุณเก่งเกินจะมาทำงานแบบนี้รึเปล่า
ไม่ค่ะ
ฉันอยากให้เขามีครอบครัวพร้อมหน้า
อยากให้เขามีพร้อม
กว่าที่ฉันเคยมี
ถ้า...
ถ้าเราจะทำแบบนี้ เราจะปล่อยให้ผลร้ายตกมาถึงลูกไม่ได้
เราต้องคิดคำอธิบายไว้...
คำโกหก...
ที่ต้องใช้ไปตลอด
วันเดอร์วูแมนปลอมตัวด้วย
- ใช่ครับ - ทำไมล่ะ
เธอต้องปกปิดตัวตน ในโลกของผู้คน
ฉันชื่อ มอลลี่ สจวร์ต อยู่บ้านตรงข้ามค่ะ
ไรย์ นิวยอร์ก ปี ค.ศ. 1934
- ฉันแวะมาทักทาย - สวัสดีค่ะ
ฉันรู้สึกแปลกๆ ที่คุณมาอยู่...
ตั้งอาทิตย์แล้วแต่เรายังไม่รู้จักกันเลย
คุณนายมาร์สตันใช่มั้ยคะ
ฉันคือคุณนายมาร์สตัน สวัสดีค่ะ
สวัสดีค่ะ แล้วคุณล่ะ
ฉันเป็นคนอาศัยน่ะค่ะ
งั้นเบิร์นเป็นลูกคุณใช่มั้ย
เมื่อวานเขามาหาเพื่อนเล่น
เบิร์นเป็นลูกฉันค่ะ ฉันมีลูกสองคน ดอนน์ กับ เบิร์น
ริชาร์ด สามีฉันตาย พวกมาร์สตันเลยรับฉันมาอยู่ด้วย
เสียใจด้วยนะคะ
พีตเป็นลูกฉันค่ะ
ยินดีที่รู้จักนะคะ เดี๋ยวคงได้พบกันอีก
- แล้วพบกันค่ะ - ยินดีที่รู้จักนะ
ดอนน์ เบิร์น พีเตอร์
เข้าบ้านกันเร็ว
ถึงคุณป้ามาร์กาเร็ต ทุกอย่างราบรื่นดีค่ะ...
เราเริ่มคุ้นกับบ้านเช่าหลังใหม่
หนูยุ่งกับการดูแลเด็กๆ เรามีความสุขมาก
หนูส่งตัวอย่างงานเขียนให้สำนักพิมพ์...
หวังว่าเร็วๆ นี้คงมีคนสนใจ
เธอต้องคอยเสแสร้งแกล้งทำ
เปล่าครับ วันเดอร์วูแมนสร้างอีกตัวตน
เพื่อไปทำงาน เป็นเลขาของ สตีฟ เทรเวอร์
- เธอเป็นเลขานุการ - เป็นเลขามันผิดตรงไหน
ก็ไม่ผิดหรอก แต่ฉันว่ามันแปลก...
วันเดอร์วูแมนเป็นผู้หญิงเก่งกล้า แต่คุณให้เธอปลอมตัวเป็นเลขานุการ
เธอเป็นผู้หญิงยุคใหม่
- สวัสดี - สวัสดี
วันนี้เธอสวยจัง
- คุณก็เหมือนกัน - สวัสดี เด็กๆ
เธอมีงานทำ เธอหาเลี้ยงตัวเอง
- บิลล่ะ - อยู่ในห้องทำงาน
เธอไม่ต้องพึ่งพาผู้ชาย
"คุณก็โด่งดังได้"
เล่มนี้ขายดีแน่ ผมมั่นใจ
แล้วทำไมต้องสวมบทบาทให้ยุ่งยาก
อันนี้ให้คุณ
- ให้ผมเหรอ - เราสองคนให้
คุณจะได้เล่น
สวยนะเนี่ย
ดูสิ นี่เครื่องบินของพ่อ
- จั๊กจี้เขาเลย - เขาบ้าจี้
เธอทำไปเพราะรักเขา
เธอทำไปเพื่อจะได้อยู่ด้วยกัน
ฉันว่าเป็นผู้หญิง
เหรอ
ถ้าเป็นผู้หญิง ฉันจะตั้งชื่อว่า โอลีฟ แอนน์
อย่าร้องไห้
อย่า
เธอทำไปเพื่อความรัก
ถ้าตัวจริงของวันเดอร์วูแมนถูกเปิดเผยล่ะ
ก็จะไม่เหลืออะไรเลย
วันเดอร์วูแมน โดย ชาร์ลส์ โมลตัน
ชาร์ลส์ โมลตัน คือใคร
นามปากกาของผม
ทำไมคุณไม่ใช้ชื่อจริง ในการแต่งวันเดอร์วูแมน
เป็นวิธีทางจิตวิทยา เพื่อเลี่ยงความสับสน
หรือว่าเพราะคนอเมริกันทั่วไป ดูแคลนนักเขียนการ์ตูน
ผมไม่สนว่าคนอเมริกันคิดยังไง
เหตุผลอื่นล่ะ
หรือคุณเองกันแน่ ที่ปกปิดตัวตนแท้จริง
พรินติ้ง การ์ด ทอย คอมปะนี
กรีนิชวิลเลจ นิวยอร์ก ปี ค.ศ. 1940
กีเยตต์ ชุดชั้นใน แบบใหม่ นำเข้า
สวัสดีครับ
คือว่า ผมอยากได้ชุดนางโชว์
ใส่เองเหรอ
เปล่า
ให้ภรรยาผม สำหรับฮาโลวีน
ให้เธอประหลาดใจ
คุณอยากได้แบบไหน
แนวๆ กรีกน่ะ
แบบเผ่าแอมะซอนล่ะ
แจ๋วเลย
ขอดูนะ
สั่งทำพิเศษในฝรั่งเศส
ไม่เคยเห็นส้นสูงขนาดนี้เลย
ราคาสักเท่าไหร่ล่ะ
คุณคลั่งไคล้เหรอ
- อะไรนะ - รองเท้าส้นสูงน่ะ
ผมไม่เข้าใจที่คุณพูด
คุณเป็นตำรวจปราบปรามรึเปล่า
เปล่า
ตำรวจตรวจสอบไปรษณีย์สหรัฐล่ะ
เปล่า
ผมชื่อ ชาร์ลส์ กีเยตต์
มีฉายาว่า "ราชาจีสตริง"
อ๋อ ครับ
คิสเซส อาลาโมด
ที่รัก นี่มันสื่อลามก
ผิดกฎหมายไม่ใช่เหรอ
ก็ใช่ แต่ดูดีๆ สิ
ฉันไม่เข้าใจว่าคุณอยากให้ดูอะไร
นี่ไง
การควบคุม...
การชักจูง การยอมตาม...
การจำนน
รูปพวกนี้คืออุปลักษณ์ ของทฤษฎีจตุสัมพันธ์
รูปถ่ายนี่สื่อชัดเจนทันที...
ถึงสิ่งที่ผมอธิบายมาทั้งชีวิต
- เราน่าจะทำอะไรแบบนี้ - ที่รัก...
นี่มันสื่อลามก
เงื่อนเหล่านี้ผูกอย่างประณีต
การใช้เชือกไม่ใช่ศิลปะชั้นเลว
มีคนมาหาผมไม่ขาดสาย...
เคว้งคว้าง ค้นหา
พวกเขาถามว่า ทำไมต้องใช้เชือกหรือชุดคอสตูม...
การสวมบทบาท
ผมบอกว่า คนเราสวมบทบาท...
เสมอๆ ในชีวิตประจำวัน ไม่เคยหยุดหย่อน
เราล้วนถูกพันธนาการ ด้วยบ่วงอันแข็งแกร่งกว่า...
เชือกใดๆ ในห้องนี้
แต่แท้จริงแล้ว...
ชายและหญิง...
ต่างปรารถนาจะได้ควบคุม...
และถูกควบคุม
มันคือ...
ธรรมชาติของมนุษย์
ชีวิตจริงมีแต่ความเจ็บปวด และความผิดหวัง...
แต่โลกแห่งจินตนาการสิ...
คือความเป็นไปได้
เชิญถาม
- มันเจ็บมั้ย - นิดหน่อยค่ะ
ใครว่าความรักไม่เจ็บปวดล่ะ ความรักย่อมเจ็บปวด
เราทำร้ายคนที่เรารักอยู่ร่ำไป ด้วยคำพูด ด้วยการกระทำ
ธรรมชาติของความรัก คือความเจ็บปวด
อยากลองมั้ยครับ
เอาสิ
เริ่มจากง่ายๆ ก่อน
ยื่นมือมาแบบนี้
แล้วเอาเชือกรัดเหมือนที่ผมทำให้ดู
โอลีฟ อย่าไปยอมเขา
ไม่เป็นไร
เธอ...
ไม่เป็นไรบ้าอะไรกัน
ขอตัวก่อนนะ
แน่ละ
เธอเป็นฝ่ายยอม
ลิซ ที่รัก เปิดใจหน่อยสิ
คุณใช้เงินกับเรื่องนี้ไปเท่าไร
- กับของลามกของหมอนั่นด้วย - ก็เพื่อการศึกษา
เมื่อไหร่จะเลิก...
เล่นอุตริตามใจจู๋แล้วอ้างวิชาการซักที
ที่เขาทำกับผู้หญิงคนนั้นมันวิตถาร
คุณรู้ดีกว่าเธอ เรื่องชีวิตเซ็กส์ของเธอเองรึไง
- หมอนั่นเป็นอาชญากร - เราก็เหมือนกัน
ความรักของเราผิดกฎหมาย
เราทำกันลับๆ ในบ้านมันก็เรื่องของเรา
- ฉันจะพาโอลีฟกลับบ้าน - เอลิซาเบธ
คุณว่าไงครับ
ฉัน...
ฉันรู้ว่าคุณไม่เห็นด้วย แต่ว่า...
เอาเชือกมา
เธอต้องการแบบนี้จริงๆ เหรอ
งั้นเอามือไพล่หลัง
ไม่เป็นอะไรใช่มั้ย
ซูพรีมา วันเดอร์วูแมน
- หนังสือการ์ตูนเนี่ยนะ บิล - มันใช่เลย
ผมจะถ่ายทอดแนวคิดของผม ให้แพร่กระจายไปทั่วอเมริกา
ผมจะหานักวาดการ์ตูนเก่งๆ มาวาด
เธอคือเจ้าหญิงแอมะซอน บนเกาะที่มีแต่ผู้หญิง
เกาะพาราไดส์
แล้วมีชายหนุ่มเครื่องบินตกที่เกาะนี้
- ใช่ สตีฟ เทรเวอร์ สายลับ - เธอใส่ชุดนางโชว์
มันทะมัดทะแมงดี
แล้วก็กำไลเงิน
ใช้ปัดป้องกระสุนได้
พวกพ้องของเธอคือสาวๆ...
ที่ชอบเล่นฟาดก้นกัน ทุกคนสู้กับนาซี...
และนั่งเครื่องบินล่องหน
ใช่
- อะไรล่ะ - บิล
เรารักคุณมากจริงๆ นะ
แต่ไม่มีใคร
ฉันขอบอก ด้วยความปรารถนาดีจากใจเลย
ว่าไม่มีใครเขารับพิมพ์หรอก
บอกไอ้หนูโสโครกนั่นด้วย...
ถ้าอยากได้เงินก็ต้องรู้จักมาทำงาน
ขอโทษนะครับ ผมมาพบคุณเกนส์
แล้วคุณเป็นใคร
ดร. วิลเลียม โมลตัน มาร์สตัน นัดไว้ 11 โมง
ให้เวลาห้านาที
คุณคือผู้ค้นพบซูเปอร์แมนใช่มั้ย
ใช่
รสนิยมเป็นเลิศ ผมถึงเลือกมาหาคุณคนแรก
แม่ชีนั่นโผล่มาได้ไงวะ
ผมคิดตัวการ์ตูนซูเปอร์ฮีโร่ แนวใหม่ขึ้นมา
ชื่อว่า ซูพรีมา วันเดอร์วูแมน
- ซูเปอร์ฮีโร่หญิงเหรอ - ไม่ใช่ซูเปอร์ฮีโร่หญิงธรรมดา
ซูพรีมาคือเทพีอะธีนายุคใหม่
ต้นแบบสาวอเมริกัน ของวันพรุ่งนี้
เหรอ
การ์ตูนซูเปอร์ฮีโร่หญิงแป้กทั้งนั้น
คราวนี้ไม่หรอก
- นี่คือหนังสือการ์ตูนแนวใหม่ - เคยมีคนลองแล้ว
สาวล่องหนเอย
- สาวรังสีเอกซ์เอย - ขอโทษที
นี่ไม่ใช่จุดขายฉาบฉวยนะครับ
คุณเกนส์ อย่าเห็นผมเป็นเหมือน...
พวกกระจอกที่คุณเจอประจำเลยครับ
ผมจบด็อกเตอร์จิตวิทยาจากฮาร์วาร์ด
ผ่านงานวิเคราะห์อารมณ์มนุษย์มา 25 ปี
ผมเป็นคนคิดค้นเครื่องจับเท็จด้วย
อ๋อ เหรอ
ซูพรีมา วันเดอร์วูแมน ไม่ใช่หนังสือการ์ตูนดาดๆ แน่
การ์ตูนเรื่องนี้ จะจุดกระแสเฟมินิสต์อันทรงพลัง
ผมจะบรรจงสร้างเธอ เป็นโฆษณาชวนเชื่อทางจิตวิทยา...
จากการศึกษาจิตใจมนุษย์มาทั้งชีวิต...
โดยสอดแทรกผ่านสื่อยอดนิยม เพื่อสิทธิอันเท่าเทียมของเพศหญิง
คุณเป็นอาจารย์เหรอ
เคยเป็นน่ะครับ
ผมเคยเป็นครูใหญ่
เราเป็นครูบาอาจารย์เหมือนกัน
คุณคงเห็นศักยภาพของสื่อแนวใหม่นี้
เราจะยกระดับหนังสือการ์ตูนอันต้อยต่ำ
ให้กลายเป็น ปรากฏการณ์ศิลปะแห่งศตวรรษนี้
คุณโม้แหลกแบบนี้ทุกเรื่องเลย
ซูพรีมา วันเดอร์วูแมน เนี่ยนะ
มันเยิ่นเย้อเกิน
ทำไมไม่ตัดเหลือแค่ วันเดอร์วูแมน
วันเดอร์วูแมน...
วันเดอร์วูแมน
ผมชอบนะ
ขณะที่ไฟสงครามลุกลามทั่วยุโรป
มีฮีโร่คนใหม่ผู้ต่อสู้เพื่ออิสรภาพของเรา เธอเป็นผู้หญิง
เธอคือวันเดอร์วูแมน เธอคือปรากฏการณ์ใหม่และไฉไลที่สุด
ในกระแสคลั่งไคล้ซูเปอร์ฮีโร่ ทั่วประเทศ
ยินดีต้อนรับ วันเดอร์วูแมน ดีใจที่เธอเข้าร่วมกับเรา ขอให้โชคดี
ยอดขายถล่มทลาย แซงหน้ากระทั่งซูเปอร์แมน
ความเหนือกว่าของเพศชาย อคติ ความเจ้าระเบียบ
เลือกวันเดอร์วูแมน เป็นประธานาธิบดี
แต่ใช่ว่าทุกคนจะเห็นดีเห็นงาม กับกระแสคลั่งไคล้การ์ตูนเรื่องนี้
เราถูกสั่งห้าม
- หมายความว่าไง - ห้ามเผยแพร่น่ะสิ
- ใครสั่ง - กองพิจารณาศีลธรรมบ้านั่นไง
- ไอ้พวกฟาสซิสต์ - พวกคาทอลิกต่างหาก
- เหมือนกันน่ะแหละ - วันเดอร์วูแมนทุกเล่ม...
มีผู้หญิงถูกโบย ตี ล่าม มัด อุดปาก
- ต้องตัดเรื่องล่อแหลมทิ้งสักเท่าไรดี - 50 ถึง 60 เปอร์เซ็นต์
ห้าสิบถึง 60 เปอร์เซ็นต์ ตัดทิ้งซะ
ด็อก นี่มันมีการพันธนาการ เพิ่มเป็นสองเท่า
สามต่างหาก ผมเพิ่มเป็นสามเท่า
จะเล่นตลกอะไรกับเรา คุณเจ้าหน้าที่
เดี๋ยวก็รู้
บายค่ะ แม่
ไง
ที่รัก ฉันสายแล้วจ้ะ
- ช่างสิ - ฉันต้องไปแล้วจริงๆ
ฉันโทรมาบอกว่า...
เช้านี้ฉันตื่นมาแล้ว รู้สึกแย่มากเลย
คงไปทำงานไม่ไหวค่ะ
ทำไม เกิดอะไรขึ้นกับฉัน
เรามีเรื่องต้องทำกันก่อน
คุณยอมรับว่าภาพพวกนี้ ส่อเรื่องเพศอย่างโจ่งครึ่ม
จำเป็นต้องมีกามารมณ์เข้ามา
ไม่งั้นการยอมตาม จะน่าพึงปรารถนาได้ยังไง
การพันธนาการ อันน่ารื่นรมย์
ฉันยอมไปทั้งใจแล้ว
ผมปลูกฝังคนอ่าน ให้ยอมตามอำนาจที่เปี่ยมเสน่หา
ว่าการยอมตามเป็นเรื่องพึงปรารถนา
เด็กผู้ชายต้องเรียนรู้สิ่งนี้...
จะได้โตไป ยอมรับผู้หญิงที่ทรงพลังได้
พันธนาการรัก
ผู้หญิงเก่งๆ ที่ไหน จะนุ่งชุดว่ายน้ำตะลอนไปทั่ว
โอลีฟ
เอลิซาเบธ
พระเจ้าช่วย
พระเจ้า
พระเจ้าช่วย
คือฉัน...
ฉัน... ฉันขอโทษจริงๆ
- แกะออกเร็วๆ เข้า - รอเดี๋ยว
เอลิซาเบธ
ตายแล้ว ดอนน์
ดอนน์
ลูกแม่
พระเจ้า หน้าลูก
- หน้าไปโดนอะไรมา หกล้มเหรอ - เปล่าฮะ
- งั้นทำไมล่ะ - ชาร์ลีกับเพื่อนๆ พูดโกหก...
เรื่องพวกแม่กับพ่อ
มานี่สิจ๊ะ
ไม่เป็นไรแล้วนะ
- เฮ้ย - พระเจ้า บิล
ลูกคุณกับพวกเด็กเปรตทำร้ายลูกผม
- อย่ามาขึ้นเสียงนะ ด็อกเตอร์ - อ๋อ เหรอ
อย่าทะเลาะกันเหมือนเด็กๆ เลย
- ฉันเสียใจที่เด็กๆ ตีกัน - ตีกัน
ฉันก็ลำบากใจนะ...
แต่เราว่าคุณควรให้ลูกๆ ออกจากโรงเรียน
- ว่าไงนะ - มอลลี่ เราคนกันเองแท้ๆ
- โอลีฟ พอเถอะ - อย่าสิ
ลูกคุณจะทำเด็กคนอื่นเสียไปด้วย
- ไม่จริง คุณเอาอะไรมาพูด - เด็กๆ ไม่ผิดหรอก
พวกคุณน่ะแหละ
อย่าแสร้งทำท่าว่าชีวิตคุณปกตินักเลย
จะใช้ชีวิตยังไงก็เชิญ นี่เป็นประเทศเสรี
แต่กับลูกๆ ฉัน... ขอโทษนะ ฉันไม่อยากให้ลูกเกลือกกลั้ว
กับคนอย่างพวกคุณ
เอลิซาเบธ
ไอ้พวกวิปริต
- ว่ายังไงนะ - ไอ้พวกวิตถาร
- อย่า - บิล
- หยุดได้แล้ว - พอแล้ว ปล่อยเขา
- ความรุนแรง - มันทำไมเหรอ
เฟร็ด
- คุณไม่เป็นไรใช่มั้ย - ไม่เป็นไร
พยายามลุกขึ้น ค่อยๆ นะ
พอแล้ว มันไม่คุ้มหรอก
ไม่เอาแล้วนะ
วันเดอร์วูแมนเต็มไปด้วยความรุนแรง
การทรมาน เรื่องซาดิสม์และมาโซคิสม์
วันนี้พ่อผิดที่มีเรื่องชกต่อย
แต่ลูกต้องรู้ไว้ว่า สิ่งที่สำคัญกว่ากำปั้น...
คือสิ่งที่อยู่ในนี้
ความคิดความอ่าน...
ทรงพลังยิ่งกว่าพละกำลัง
เข้าใจที่พ่อพูดมั้ย
เข้าใจครับ
ดีมาก
- ฝันดีนะ - ฝันดีครับ
ผมอัดร่วงไปหลายคน
เด็กๆ หลับไปจนได้
บิลล่ะ
หลับเหมือนกัน
แบบนี้ไม่ไหวแล้ว
นี่คุณโทษฉันเหรอ
- พวกเขาไม่มีสิทธิ์... - มีสิ
สมควรแล้ว
พวกเขารังเกียจเราก็ถูกแล้ว
เล่นงานเราก็อาจจะถูกแล้ว
ไม่ใช่เพราะเราเอากัน แต่เพราะเราโง่...
หลงคิดว่าเรามีดีกว่าพวกเขา
ฉันไม่ใช่นักวิทยาศาสตร์
ฉันเป็นเลขา
บิลก็ไม่ใช่นักจิตวิทยา เขาแต่งหนังสือการ์ตูน
ส่วนเธอ...
เธอเป็นอะไรก็ไม่รู้
อย่าทำแบบนี้เลย
เธอต้องไปซะ
หลบไปเถอะ
ผมไม่อยากไป
ไม่เป็นไรนะลูก
ผมสัญญาว่าจะไม่มีเรื่องกับใครอีก
แม่บอกแล้วนี่จ๊ะ มันไม่ใช่เพราะเรื่องนั้น
เป็นเด็กดีนะลูก
ไม่เป็นไรนะ ดูแลน้องด้วยล่ะ
- อย่าทำแบบนี้ - ฉันไม่ได้เลือกแบบนี้
รักแม่นะครับ
หวัดดีครับ แม่
วันอาทิตย์ฉันจะมารับลูก
คุณต้องเข้าร่วมการพิจารณา ไม่งั้นพวกเขาสั่งปิดเราได้
- แบบนี้ไม่สมเป็นอเมริกาเลย - นังตัวแสบโจเซตต์ แฟรงก์ไล่บี้หนัก
- ผมไม่สน - ผมไม่ยอมล่มจมไปกับคุณแน่
เผามันๆๆ
เอาล่ะ ผมอธิบายวิธีคิดของผมแล้ว
แต่ฉันไม่สบายใจที่คุณ...
ทำการทดลองทางจิตวิทยากับเด็ก
เด็กคือความหวังอันยิ่งใหญ่
คุณให้ลูกอ่านเหรอ ลูกสาวคุณน่ะ
ภรรยาคุณยอมได้ไงกัน
- เรื่องผู้หญิงอีกคนด้วย... - อย่าลามไปเรื่องครอบครัวผม
คุณมีสิทธิ์อะไรมาตัดสินเรา
คุณปกติดีรึเปล่า
- เขาเป็นอะไรคะ - ไม่ต้องห่วงครับ รอข้างนอกนะ
ฮัลโหล
โอลีฟ
สองเดือนต่อมา
บิล เธอไม่กลับมาหรอก
เธอบอกว่าจะมา
ขอโทษที่มาช้า
ขอบคุณที่มา
- ให้ช่วยยกกระเป๋ามั้ย - ไม่ต้อง
คือผม...
ผมอยากจะ...
นี่ ผมขอได้มั้ย...
ช่วยอย่าพูดแทรกผมสักสามนาทีนะ
ได้สิ
โอลีฟ
ผมเฝ้าคิดถึงเรื่องที่อยากพูดกับคุณ...
- เรื่องที่ผมน่าจะได้บอกคุณ - ขอโทษนะ มัน...
- มันไม่จำเป็นหรอก - ฟังก่อน
เอลิซาเบธคิดผิด เธอรักคุณและขาดคุณไม่ได้
- บิล พอเลย - สามนาที
- ก็คุณอ้างฉันผิดๆ - ผมกำลังจะตาย
คุณยังไม่ตาย อย่ามาพูดแทนฉัน
- เปล่า ผมพูดเพื่อตัวเอง - โทษนะ ฉันทำไม่ได้
- คุณขอให้มาฉันก็มา ทีนี้ฉันกลับละ - อย่าไปเลย
ฉันตั้งต้นชีวิตใหม่แล้ว บิล
แล้วคุณมีความสุขรึไง
- สำคัญด้วยเหรอ - สำคัญสิ
คุณยอมแพ้ ทั้งสองคนเลย
ผมกำลังจะตาย...
และคุณจะต้องอยู่เดียวดาย ขื่นขมคับแค้นใจ
โดยรู้อยู่เต็มอกว่าคุณรักเธอ...
และเธอก็รักคุณ แต่คุณทิ้งโอกาสนั้นไปเพื่อคนอื่น
ลูกๆ เราไม่สมควร โดนรังแกหรือรังเกียจ
ลูกจะรู้สึกอับอายตามคุณ
อยากให้ลูกมีชีวิตแบบนั้นเหรอ
อยากให้ลูกเรียนรู้ไปแบบนั้นรึไง
คุณรักเธอมั้ย
- รักสิ - รักมาตลอดใช่มั้ย
ใช่
ขอร้องเธอสิ
โอลีฟ...
ยกโทษให้ฉันได้มั้ย
ไม่ได้
- ไม่ได้เหรอ - ไม่ได้
- ยังไม่ดีพอ คุณต้องยอมเธอจริงๆ - ไม่เห็นเข้าใจเลย
คุณเอาชนะทุกเรื่องไม่ได้ คุณเป็นฝ่ายควบคุมตลอดไม่ได้
- คุกเข่าสิ - ไม่เอา บ้าชัดๆ
- บอกให้คุกเข่า - ฉัน...
ยกโทษให้ฉันเถอะ โอลีฟ
อีก
ยอมคืนดีกับเราเถอะ
ฉันนึกว่าฉันรู้ดีทุกอย่าง
ฉันนึกว่าแค่ความรักมันไม่พอ
แต่มัน...
มันต้องดีพอ เพราะว่าเรา...
เราขาดเธอไม่ได้
ฉันขาดเธอไม่ได้
ขอร้อง...
กลับมาหาเรานะ
ฉันอยากได้เตาใหม่
อะไรนะ
เตาเดิมมันเก่า ไฟเตาด้านหลังก็ไม่ติด
ซื้อเตาใหม่ก็ได้
วันเสาร์อาทิตย์พวกคุณต้องดูแลลูกๆ
ฉันดูแลพวกแกทั้งสัปดาห์ ฉันอยากมีเวลาว่าง...
ไว้ไปร้านเสริมสวย หรืออ่านหนังสือบ้าง
- ได้เลย - เปลี่ยนชุดวันเดอร์วูแมนใหม่ด้วย
มันเห่ยสุดๆ
อันนี้ผมคงต้องคิดหนัก
คุณต้องรักฉันไปจนวันตายของฉัน
ได้
การยอมตาม
ผมชื่อ ดร. วิลเลียม โมลตัน มาร์สตัน
ผมคือผู้สร้างวันเดอร์วูแมน
วันเดอร์วูแมนคือจดหมายรัก
เธอคือจินตนาการ
เธอมาจากดินแดนห่างไกล ที่ซึ่งมีความงดงาม...
ความยุติธรรม และการยอมรับนับถือ
ผมเขียนขึ้นจากผู้หญิงที่ผมรู้จัก...
หญิงผู้เปี่ยมด้วยใจเที่ยงธรรม...
เข้มแข็ง แกร่งกล้าไม่แพ้วันเดอร์วูแมน
ความยาวของกระโปรงเธอนั้น เราถกเถียงกันได้
แต่ประเด็นสำคัญ...
คือการที่วันเดอร์วูแมน ปฏิรูปพวกผู้ร้าย
เธอทำให้พวกเขาพูดความจริง
เธอเป็นสัญลักษณ์ของสิ่งนี้...
ความจริง
สำหรับพวกคุณ...
วันเดอร์วูแมนเป็นเพียงหนังสือการ์ตูน...
แต่เธอคือชีวิตของผม
ความรักของผม
มาร์สตันเสียชีวิต ด้วยโรคมะเร็งในปี ค.ศ. 1947
เอลิซาเบธกับโอลีฟ อยู่ด้วยกันอีก 38 ปี
จนโอลีฟเสียชีวิต ในปี ค.ศ. 1985
เอลิซาเบธมีอายุยืนถึง 100 ปี
หลังการตายของมาร์สตัน ภาพที่สื่อเรื่องเพศก็ถูกคัดออก
จากการ์ตูนวันเดอร์วูแมน เช่นเดียวกับพลังพิเศษของเธอ
ในปี ค.ศ. 1972 กลอเรีย สไตเนม ปลุกชีวิตวันเดอร์วูแมน
โดยให้ขึ้นปกฉบับแรก ของนิตยสารมิส
ส่งผลให้วันเดอร์วูแมน ได้กลับมามีพลังพิเศษ
เพื่อเป็นเกียรติ แก่หญิงสองคนที่เลี้ยงเขามา
พีเตอร์ มาร์สตัน สร้างพิพิธภัณฑ์ วันเดอร์วูแมนในคอนเนตทิคัต
ซึ่งเก็บงานไว้ถึง 4,000 ชิ้น เขาเสียชีวิตในเดือนมกราคม ค.ศ. 2017
วันเดอร์วูแมนยังคงเป็น ซูเปอร์ฮีโร่หญิงที่โด่งดังที่สุดตลอดกาล
[THAI]